
ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΥΑΓΜΑ ΥΠ' ΑΡΙΘ. 534 
Ανακατανομή αρμοδιοτήτων των Υπουργείων Εθνικής Οικονομίας και 
Γεωργίας και μεταφορά υπηρεσιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1· Το άρθρο 24 παρ. 4 του Ν. 1558/1985 «Κυβέρνηση και Κυβερ- 
νητικά Όργανα» (ΦΕΚ 137). 

2. Την 731/1988 γνωμοδότηση του Συμβουλίου της Επικράτειας, 
Ρ* πρόταση του Πρωθυπουργού, αποφασίζουμε: 

Άρθρο μόνο 

, *· Στο Υπουργείο Γεωργίας ανατίθεται η αρμοδιότητα της εφαρμο- 
Υής της συμφωνίας μεταξύ της Κυβέρνησης της Ελληνικής Δημοκρα- 
Ρ*ς και του Διεθνούς Κέντρου Ανωτάτων Μεσογειακών Γεωπονικών 
Σπουδών (ΔΙΚΑΜΓΣ) σε ό,τι αφορά τη λειτουργία του Μεσογειακού 
Αγρονομικού Ινστιτούτου Χανιών (ΜΑΙΧ) σύμφωνα με το άρθρο δεύ- 
τι Ρ° του Ν. 1537/1985 «Κύρωση της συμφωνίας μεταξύ της Ελληνι- 
Δημοκρατίας και του Διεθνούς Κέντρου Ανωτάτων Μεσογειακών 
1 «οπονικών Σπουδών (ΟΗΕΑΜ) και ρύθμιση θεμάτων σχετικών με 
το Μεσογειακό Αγρονομικό Ινστιτούτο Χανιών (ΜΑΙΧ)» (ΦΕΚ 48). 

2. Η «Σσυντσνιστική Επιτροπή» του άρθρου 2 της συμφωνίας και η 
* Ρ*μματεία Συντονιστικής Επιτροπής Ελλάδας - ΜΑΙΧ - ΔΙΚΑΜΓΣ» 
011 ω< * προβλέπονται στα άρθρα τρίτο και τέταρτο του παραπάνω νόμου 
μ*ταφέρονται από το Υπουργείο Εθνικής Οικονομίας στο Υπουργείο Γε¬ 
ωργίας. 

3. Η διεθνής εκπροσώπηση της Ελλάδος στο ΔΙΚΑΜΓΣ και στα όρ¬ 


γανά του ανήκει στην αρμοδιότητα του Υπουργού Γεωργίας. 

Στον Πρωθυπουργό αναθέτουμε τη δημοσίευση και εκτέλεση του δια¬ 
τάγματος αυτού. 

Αθήνα, 7 Νοεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

-ψ- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 535 
Συμπλήρωση και τροποποίηση του Π.Δ. 49/1988 «Οργανισμός του 
Υπουργείου Εσωτερικών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρο 2 του Ν. 51/1975, για την αναδιοργάνωση των δημο¬ 
σίων πολιτικών υπηρεσιών. 

β) Του άρθρου 17 του Ν. 1320/1983, για την πρόσληψη στο Δημό¬ 
σιο Τομέα και άλλες διατάξεις. 

γ) Του άρθρου 24 (παράγραφος 5) του Ν. 1558/1985, για την Κυ¬ 
βέρνηση και τα Κυβερνητικά Όργανα. 

δ) Του άρθρου 9 (παράγραφος 10) του Ν. 1586/1986, για τη βαθ¬ 
μολογική διάρθρωση των θέσεων του Δημοσίου, νομικών προσώπων 
δημοσίου δικαίου και των οργανισμών τοπικής αυτοδιοίκησης και άλλες 
διατάξεις. 

ε) Την απόφαση 6474/30.6.1988 (ΦΕΚ 451/Β’/88) του Πρωθυ¬ 
πουργού και του Υπουργού Οικονομικών «ανάθεση αρμοδιοτήτων στον 
Υφυπουργό Οικονομικών», και 

στ) Το Π.Δ. 49/22.1.1988 (ΦΕΚ 18/29.1.1988, τεύχος Α ) Ορ¬ 
γανισμός της Κεντρικής Υπηρεσίας του Υπουργείου Εσωτερικών. 

2. Τη γνωμοδότηση 634/1988 του Συμβουλίου της Επικράτειας 
μετά από πρόταση των Υπουργών Προεδρίας της Κυβερνήσεως, Εσω¬ 
τερικών και του Υφυπουργού Οικονομικών, αποφασίζουμε: 

Άρθρο 1 

Σύσταση Διευθύνσεων 

Στην Κεντρική Υπηρεσία του Υπουργείου συνιστάται Διεύθυνση Νο¬ 
μοθετικού Συντονισμού και Κωδικοποίησης και Διεύθυνση Προγραμμα¬ 
τισμού και Αποκέντρωσης. 

Άρθρο 2 

Διάρθρωση - Αρμοδιότητες Διεύθυνσης Νομοθετικού Συντονισμού και 

Κωδικοποίησης 

1. Τη Διεύθυνση Νομοθετικού Συντονισμού και Κωδικοποίησης 
απαρτίζουν τα εξής τμήματα: 

α. Τμήμα Νομοθετικού Συντονισμού. 

β. Τμήμα Αρχείου Νόμων και Κωδικοποίησης, 
γ. Τμήμα Συμβάσεων και συμβατικών τευχών. 

2. Οι αρμοδιότητες της Διεύθυνσης Νομοθετικού Συντονισμού και 
Κωδικοποίησης ανάγονται στα παρακάτω θέματα και κατανέμονται 
στα τμήματά της, ως εξής: 

α. Τμήμα Νομοθετικού Συντονισμού, τα θέματα που αφορούν: 

(1) Στο συντονισμό όλης της νομοθετικής δραστηριότητας του 
Υπουργείου, στη σύμπραξη με τις άλλες Διευθύνσεις του Υπουργείου, 
για την κατάρτιση σχεδίων νόμων, κανονιστικών διαταγμάτων και 
αποφάσεων και στη συγκρότηση ομάδων νομοπαρασκευαστικής εργα- 
σίας. 

(2) Στην επισήμανση σε συνεργασία με τις άλλες Διευθύνσεις του 
Υπουργείου τυχόν επιπτώσεων σε αντικείμενα αρμοδιότητας του 
Υπουργείου από νομοθετήματα ή κοινές αποφάσεις άλλων Υπουργείων 
που συνυπογράφονται από τον Υπουργό Εσωτερικών και σχεδίων νό¬ 
μων που κατατίθενται στη Βουλή για ψήφιση. 

(3) Στην παρακολούθηση, στα διάφορα στάδια προώθησης, των νο- 
μοθετημάτων και κανονιστικών πράξεων μέχρι την οριστική έκδοσή 
τους. 

(4) Στην εναρμόνιση της ελληνικής νομοθεσίας σε θέματα αρμοδιότη¬ 
τας του Υπουργείου προς το κοινοτικό δίκαιο των Ευρωπαϊκών Κοινο¬ 
τήτων σε συνεργασία με τις άλλες αρμόδιες Διευθύνσεις του Υπουργείου. 

(5) Στην παραλαβή και διακίνηση στις Διευθύνσεις του Υπουργείου 
όλων των εγγράφων της Βουλής (ερωτήσεις, επερωτήσεις, αναφορές) 
και στην παρακολούθηση της έγκαιρης απάντησης στη Βουλή για τον 
ασκούμενο κοινοβουλευτικό έλεγχο. 

β. Τμήμα Αρχείου Νόμων και Κωδικοποίησης, τα θέματα που αφο- 
ρούν: 

(1) Στη μέριμνα για τη συγκέντρωση, ταξινόμηση και διοικητική κω¬ 
δικοποίηση της νομοθεσίας, συμπεριλαμβανομένων και των κανονιστι¬ 
κών πράξεων, που αφορά το Υπουργείο καθώς και στην παρακολού¬ 
θηση και συγκέντρωση της νομολογίας των δικαστηρίων σε θέματα αρ¬ 
μοδιότητας του Υπουργείου Εσωτερικών. 

(2) Στη μέριμνα για την ενημέρωση των υπηρεσιών στα ανωτέρω θέ¬ 
ματα με την έκδοση ειδικού δελτίου και στην κωδικοποίηση των βασι¬ 
κών διοικητικών οδηγιών καθώς και στη διαρκή ενημέρωσή τους για 
χρήση των υπηρεσιών. 

γ. Τμήμα Συμβάσεων και συβματικών τευχών, τα θέματα που αφο¬ 
ρούν: 

(1) Στην συνδρομή προς τις άλλες υπηρεσίες του Υπουργείου για την 
κατάρτιση σχεδίων συμβάσεων και προτύπων συμβατικών τευχών. 

(2) Στην παροχή οδηγιών ή στην προώθηση για επίλυση των θεμά¬ 
των νομικής φύσεως, που ανακύπτουν κατά την κατάρτιση και εκτέλεση 
συμβάσεων από την εφαρμογή των κειμένων διατάξεων, και που διαβι¬ 
βάζονται σ’ αυτό από τις αρμόδιες υπηρεσίες. 

Άρθρο 3 

Διάρθρωση - Αρμοδιότητες Διεύθυνσης Προγραμματισμού και Αποκέ¬ 
ντρωσης 

1. Τη Διεύθυνση Προγραμματισμού και Αποκέντρωσης απαρτίζουν 

τα εξής τμήματα: . 

α. Τμήμα Προγράμματος δράσης του Υπουργείου, 
β. Τμήμα Δημοκρατικού Προγραμματισμού, 
γ. Τμήμα Διοικητικής Οργάνωσης και Αποκέντρωσης, 
δ. Τμήμα Σχέσεων με Διεθνείς οργανισμούς. 

2. Οι αρμοδιότητες της Διεύθυνσης Προγραμματισμού και Αποκέ¬ 
ντρωσης ανάγονται στα παρακάτω θέματα και κατανέμονται στα τμή¬ 
ματά της, ως εξής: 

α. Τμήμα Προγράμματος δράσης του Υπουργείου, τα θέματα που 
αφορούν: 

(1) Στη συγκέντρωση, επεξεργασία, ανάλυση και αξιολόγηση των 
αναγκαίων στοιχείων για την μέσα στα πλαίσια της γενικότερης κυβερ¬ 
νητικής πολιτικής διαμόρφωση της μακροχρόνιας και βραχυχρόνιας 
πολιτικής του Υπουργείου και τον προσδιορισμό των ειδικότερων στό¬ 
χων και επιδιώξεων αυτού. 

(2) Στην κατάρτιση, μετά από συνεργασία με τις λοιπές υπηρεσίες 
του ετήσιου προγράμματος δράσης του Υπουργείου και στην παρακο¬ 
λούθηση της εφαρμογής του. 

β. Τμήμα Δημοκρατικού Προγραμματισμού, τα θέματα που αφο¬ 
ρούν: 

(1) Στη μέριμνα για την εφαρμογή των διαδικασιών του δημοκρατι¬ 
κού προγραμματισμού, 

(2) Στην κατάρτιση των προγραμμάτων δημοσίων επενδύσεων έρ¬ 
γων και μελετών αρμοδιότητας του Υπουργείου, στη μέριμνα για τη 


χρηματοδότηση αυτών καθώς και στην παρακολούθηση της προόδου 
εκτέλεσης αυτών. 

(3) Στην κατάρτιση και υποβολή προγραμμάτων έργων και μελετών 
αρμοδιότητας Υπουργείου, που χρηματοδοτούνται από τις Ευρωπαϊκές 
Κοινότητες ή άλλους διεθνείς οργανισμούς, στην παρακολούθηση εφαρ¬ 
μογής τους και στην μέριμνα για την εξασφάλιση των δικαιούμενων 
απολήψεων. 

(4) Στην παρακολούθηση της εξέλιξης των περιφερειακών και Νο¬ 
μαρχιακών Προγραμμάτων δημοσίων επενδύσεων ή άλλων αναπτυξια¬ 
κών προγραμμάτων. 

(5) Στην υποβοήθηση των Ο.Τ.Α. για την προώθηση αναπτυξιακών 
πρωτοβουλιών και για την ένταξη αναπτυξιακών έργων τους ή άλλων 
δραστηριοτήτων σε προγράμματα των δημοσίων επενδύσεων ή σε προ¬ 
γράμματα που χρηματοδοτούνται από τις Ευρωπαϊκές Κοινότητες ή 
άλλους διεθνείς οργανισμούς. 

(6) Στην εκπόνηση ~τΐ'ξιακών μελετών και ιδιαίτερα μελετών 
υποστήριξης των Ο.Τ.Α., Επιχειρήσεων Ο.Τ.Α. και Αναπτυξιακών 
Συνδέσμων. 

γ. Τμήμα Διοικητικής Οργάνωσης και Αποκέντρωσης, τα θέματα 
που αφορούν: 

(1) Στη διοικητική διαίρεση της Χώρας. 

(2) Στη μέριμνα για την ενιαία και ομοιόμορφη εφαρμογή των διατά¬ 
ξεων για την αποκέντρωση της Δημόσιας Διοίκησης, καθώς και στη με¬ 
λέτη και εισήγηση μέτρων βελτίωσης και προαγωγής του θεσμού της 
διοικητικής αποκέντρωσης, μέσα στα πλαίσια των ειδικών Κυβερνητι¬ 
κών προγραμμάτων, σε συνεργασία με το Υπουργείο Προεδρίας της 
Κυβέρνησης. 

(3) Στη λειτουργία των περιφερειών και των περιφερειακών συμβου¬ 
λίων. 

(4) Στη μεταβίβαση αρμοδιοτήτων από τις κεντρικές στις περιφερεια¬ 
κές αρχές, σε συνεργασία με το Υπουργείο Προεδρίας της Κυβέρνησης 
και τα αρμόδια υπουργεία. 

(5) Στην παρακολούθηση της λειτουργίας και δραστηριότητας των 
νομαρχιακών συμβουλίων και στην εκλογή των αιρετών μελών μέχρι 
την έναρξη της λειτουργίας της Νομαρχιακής Αυτοδιοίκησης. 

(6) Στην οργάνωση των νομαρχιακών ταμείων, καθώς και στην πα¬ 
ρακολούθηση της εύρυθμης λειτουργίας και διαχείρισής τους μέχρι την 
έναρξη της λειτουργίας της Νομαρχιακής Αυτοδιοίκησης. 

δ. Τμήμα Σχέσεων με Διεθνείς οργανισμούς, τα θέματα που αφορούν: 

(1) Στην οργάνωση διασκέψεων, συνεδρίων, συνόδων, επίτροπων 
των Ευρωπαϊκών Κοινοτήτων και διεθνών οργανισμών. 

(2) Στην εφαρμογή του κοινοτικού δικαίου των Ευρωπαϊκών Κοινο¬ 
τήτων σε αντικείμενα του Υπουργείου Εσωτερικών και των εποπτευό¬ 
μενων από^αυτό νομικών προσώπων, σε συνεργασία με τις άλλες Διευ¬ 
θύνσεις τουΎπουργείου. 

(3) Στην παρακολούθηση των εργασιών των διαφόρων επίτροπων 
και ομάδων εργασίας των Ευρωπαϊκών Κοινοτήτων που επεξεργάζο¬ 
νται αντικείμενα αρμοδιότητας του Υπουργείου Εσωτερικών και των 
εποπτευόμενων από αυτό νομικών προσώπων, καθώς και στην εξασφά¬ 
λιση συμμετοχής σ’ αυτές ελλήνων αντιπροσώπων. 

(4) Στην παρακολούθηση των εργασιών υπουργικών διασκέψεων, 
της διάσκεψης των Τοπικών και Περιφερειακών Αρχών της Ευρώπης 
και διαφόρων επιτροπών και ομάδων εργασίας διεθνών οργανισμών και 
άλλων διασκέψεων, που επεξεργάζονται αντικείμενα αρμοδιότητας 
Υπουργείου Εσωτερικών και των εποπτευόμενων από αυτό νομικών 
προσώπων, στην εξασφάλιση συμμετοχής σ’ αυτές ελλήνων αντιπρόσω¬ 
πων (εκπροσώπων της Κυβέρνησης, εκπροσώπων των οργανισμών το¬ 
πικής αυτοδιοίκησης, υπαλλήλων), καθώς και στην παροχή οδηγιών 
για την επίσημη ελληνική θέση προς τις ελληνικές αντιπροσωπείες σε 
συζητούμενα θέματα. 

(5) Στα Ταμεία και Χρηματοδοτικά Όργανα των Ευρωπαϊκών Κοι¬ 
νοτήτων, στην ενημέρωση αρμοδίων υπηρεσιών και φορέων, στην πα¬ 
ρακολούθηση κατάρτισης και υλοποίησης σχετικών προγραμμάτων 
χρηματοδοτούμενων από Ταμεία και Όργανα των Ευρωπαϊκών Κοινο¬ 
τήτων, που εισηγούνται οι υπηρεσίες του Υπουργείου Εσωτερικών ή άλ¬ 
λοι φορείς εποπτευόμενοι από αυτό. 

(6) Στην επεξεργασία συμβάσεων, αποφάσεων, συστάσεων και μελε¬ 
τών δ· εθνών οργανισμών και διασκέψεων σε αντικείμενα του Υπουρ¬ 
γείου Εσωτερικών σε συνεργασία με τις άλλες Διευθύνσεις του Υπουρ¬ 
γείου. 

(7) Στην εφαρμογή συμβάσεων, αποφάσεων και συστάσεων των διε¬ 
θνών οργανισμών και διασκέψεων σε αντικείμενα του Υπουργείου Εσω¬ 
τερικών και των εποπτευομένων από αυτό νομικών προσώπων, σε συ- 
νεργασίαμε τις άλλες Διευθύνσεις του Υπουργείου. 

(8) Στην εξασφάλιση της συνεργασίας με τις αρμόδιες σε αντικείμενα 
Ευρωπαϊκών Κοινοτήτων υπηρεσίες άλλων Υπουργείων και των Μονί¬ 
μων Ελληνικών Αντιπροσωπειών. 

(9) Στην εξασφάλιση της συνεργασίας με τις αρμόδιες σε θέματα 
Συμβουλίου της Ευρώπης και λοιπών διεθνών οργανισμών και διασκέ¬ 
ψεων, υπηρεσίες άλλων Υπουργείων και των αρμόδιο- > Μόνιμων Ελλη¬ 
νικών Αντιπροσωπειών, για αντικείμενα αρμοδιότη .ας του Υπουργείου 
Εσωτερικών. 

(10) Στην εξασφάλιση της συνεργασίας και των επαφών με εκπροσώ¬ 
πους αλλοδαπών αρχών σε αντικείμενα του Υπουργείου Εσωτερικών 
και των εποπτευόμενων από αυτό νομικών προσώπων. 

Άρθρο 4 

Σύσταση θέσεων προσωπικού 

Για τη στελέχωση των Διευθύνσεων Νομοθετικού Συντονισμού και 
Κωδικοποίησης και Προγραμματισμού και Αποκέντρωσης καθώς και 
του Γραφείου Μεταφράσεων συνιστώνται οι ακόλουθες κατά κατηγορία 
και κλάδο θέσεις προσωπικού: 

Δεκαεπτά (17) θέσεις Κλάδου ΠΕ Διοικητικού. 

Μία (1) θέση Κλάδου ΠΕ Πολιτικών Μηχανικών. 

Μία (1) θέση Κλάδου ΠΕ Μηχανολόγων -Ηλεκτρολόγων - Μηχανι¬ 
κών. 

Μία (1) θέση Κλάδου ΠΕ Μεταφραστών - Διερμηνέων. 

Εννέα (9) θέσεις Κλάδου ΤΕ Διοικητικού - Λογιστικού. 

Δέκα (10) θέσεις Κλάδου ΔΕ Διοικητικού - Λογιστικού. 

Μία (1) θέση κλάδου ΔΕ Μεταφραστών - Διερμηνέων. 

Πέντε (5) θέσεις κλάδου ΔΕ Δακτυλογράφων - Στενογράφων. 
Τέσσερις (4) θέσεις Ειδικού Επιστημονικού προσωπικού ειδικότητας 
Οικονομολόγου, σε θέματα οικονομοτεχνικών μελετών, με σχέση εργα¬ 
σίας ιδιωτικού δικαίου αορίστου χρόνου. 

Τέσσερις (4) θέσεις Ειδικού Επιστημονικού προσωπικού σε θέματα 
περιφερειακής ανάπτυξης με σχέση εργασίας ιδιωτικού δικαίου αορί¬ 
στου χρόνου. 

Άρθρο 5 

Ορισμός Προϊσταμένων 

1. Στη Διεύθυνση Νομοθετικού Συντονισμού και Κωδικοποίησης και 
σε κάθε Τμήμα της Διεύθυνσης, προΐσταται υπάλληλος του Κλάδου ΠΕ 
Διοικητικού. 

2. Στη Διεύθυνση Προγραμματισμού και Αποκέντρωσης προΐσταται 
υπάλληλος του Κλάδου ΠΕ Διοικητικού ή ΓΙΕ Πολιτικών Μηχανικών ή 
ΠΕ Αρχιτεκτόνων Μηχανικών ή ΠΕ Ηλεκτρολόγων - Μηχανολόγων - 
Μηχανικών ή ΠΕ Αγρονόμων - Τοπογράφων Μηχανικών. 

Στα Τμήματα Διοικητικής Οργάνωσης και Αποκέντρωσης και Σχέ* 
σεων με Διεθνείς Οργανισμούς της Διεύθυνσης Προγραμματισμού και 
Αποκέντρωσης, προΐσταται υπάλληλος του Κλάδου ΠΕ Διοικητικού. 

Στα Τμήματα Προγράμματος Δράσης του Υπουργείου και Δημοκρα¬ 
τικού Προγραμματισμού της ίδιας Διεύθυνσης Προΐσταται υπάλληλος 
του Κλάδου ΠΕ Διοικητικού ή ΠΕ Πολιτικών Μηχανικών ή ΠΕ Αρχι¬ 
τεκτόνων - Μηχανικών ή ΠΕ Ηλεκτρολόγων - Μηχανολόγων - Μηχα¬ 
νικών ή ΠΕ Αγρονόμων - Τοπογράφων Μηχανικών. 

Άρθρο 6 

Τροποποίηση του Π.Δ.49/1988 «Οργανισμός του Υπουργείου Εσωτε¬ 
ρικών» 

1· Η Διεύθυνση Δημοσίων Σχέσεων και Διεθνών Οργανισμών που 
π Ρ°βλέπεται στον ισχύοντα οργανισμό του Υπουργείου (άρθρο 10 

49/1988), καταργείται. _ . 

2. Το Τμήμα Διοικητικής Οργάνωσης και Αποκέντρωσης της ιευ 
θυνσης Διοίκησης και το Τμήμα Προγραμματισμού της Διεύθυνσης Οι¬ 
κονομικών Οργανισμών Τοπικής Αυτοδιοίκησης που προβλέπονται 
στον ισχύοντα οργανισμό (άρθρο 3 παρ. 2β και 5 παρ. 2γ, αντίστοιχα 
Π.Δ.49/1988), καταργούνται. ^ 

•Μ ^ Δημοσίων Σχέσεων και Εθιμοτυπίας και το ραφείο 

- εταφράσεων της καταργούμενης Διεύθυνσης Δημοσίων Σχέσεων και 
Διεθνών Οργανισμών, αποτελούν αντίστοιχες μονάδες της Διεύθυνσης 
Διοίκησης. 

4. Οι αρμοδιότητες του Τμήματος Δημοσίων Σχέσεων και Εθιμοτυ 
αφορούν: 

(1) Στη μελέτη και εισήγηση σε θέματα εθιμοτυπίας, δημόσιων εορ 
τω ν και επισήμων τελετών. 

(2) Στην οργάνωση τελετών, εορτών, δεξιώσεων και λοιπών κοινω 


νικών και πολιτιστικών εκδηλώσεων. 

(3) Στην οργάνωση εορτών, μορφωτικών, πολιτιστικών και ψυχα¬ 
γωγικών εκδηλώσεων για το προσωπικό του Υπουργείου. 

(4) Στη διεξαγωγή της εθιμοτυπικής αλληλογραφίας της ηγεσίας 
του Υπουργείου και στην ενημέρωσή της. για τις εθιμοτυπικές παραστά¬ 
σεις και εκδηλώσεις. 

5. Οι αρμοδιότηες του Γραφείου Μεταφράσεων αφορούν στις μετα¬ 
φράσεις ξενόγλωσσων κειμένων στην ελληνική γλώσσα και την από¬ 
δοση ελληνικών κειμένων σε ξένες γλώσσες για τις ανάγκες του Υπουρ- 
γείου. 

6. Οι αρμοδιότητες που αφορούν στις προγραμματικές συμβάσεις 
των οργανισμών τοπικής αυτοδιοίκησης, που ασκούσε το καταργούμενο 
με τον παρόν Τμήμα Προγραμματισμού, παραμένουν στη Διεύθυνση Οι¬ 
κονομικών των Οργανισμών Τοπικής Αυτοδιοίκησης και ασκούνται 
από το Τμήμα Φορολογικό και Περιουσίας Οργανισμών Τοπικής Αυτο¬ 
διοίκησης. 

7. Η αρμοδιότητα για την κατάρτιση και παρακολούθηση εφαρμογής 
του οργανισμού του Υπουργείου που ασκούσε το καταργούμενο με το 
παρόν Τμήμα Διοικητικής Οργάνωσης και Αποκέντρωσης, παραμένει 
στη Διεύθυνση Διοίκησης και ασκείται από το Τμήμα Προσωπικού. 

8. Στο Γραφείο Μεταφράσεων προΐσταται υπάλληλος του Κλάδου 
ΠΕ Μεταφραστών - Διερμηνέων και σε περίπτωση έλλειψης υπαλλήλων 
του κλάδου αυτού, προΐσταται υπάλληλος του Κλάδου ΔΕ Μεταφρα¬ 
στών - Διερμηνέων. 

Στον Υπουργό Εσωτερικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 7 Νοεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΟΝ 

ΑΠ. ΚΑΚΛΑΜΑΙΜΗΣ ΑΠ.-ΑΘ. ΤΣΟΧΑΤΖΟΠΟΥΛΟΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΗΛΙΑΣ ΠΑΠΑΗΛΙΑΣ 

-♦- 

Σύσταση 82 θέσεων μόνιμου προσωπικού στο Υπουργείου 
Εργασίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έγοντας υπόψτι: 

I. Τις διατάξεις του άρθρου 17 του Ν. 1320/83 «Πρόσληψη στο Δη¬ 
μόσιο Τομέα» (ΦΕΚ 6/Α/11.1.1983). 

2 Τις διατάξεις του Ν. 1 558/85 «Κυβέρνηση και Κυβερνητικά Ορ¬ 
γανα» (ΦΕΚ 137/Λ/26.7.1985) και δη του άρθρου 24 παρ. 5 

3. Την αριθ. 6474/30.6.88 (ΦΕΚ 451 /Β/88) απόφαση του Πρω¬ 
θυπουργού και του Υπουργού Οικονομικών «Ανάθεση αρμοδιοτήτων 

στον Υφυπουργό Οικονομικών». 

4. Την αριθ. 657/1988 γνωμοδότηση του Συμβουλίου της Επικρα- 

Με πρόταση των Υπουργών Προεδρίας της Κυβέρνησης, Εργασίας 
και του Υφυπουργού Οικονομικών, αποφασίζουμε: 

Άρθρο 1 

I Συνιστώμε στο Υπουργείο Εργασίας ογδόντα δύο (82) θέσεις μόνι¬ 
μου προσωπικού, για την κάλυψη εξαιρετικών υπηρεσιακών αναγκών 

II. Οι παραπάνω θέσεις, διακρίνονται κατα κατηγορία, κλάδο και ει¬ 
δικότητα ως εξής: 

ΚΑΤΗΓΟΡΙΑ ΠΕ . 

α! Τριάντα (30) θέσεις του κλάδου ΠΕ Μηχανικών απο τις οποίες: 
αα) δεκατέσσαρες (14) θέσεις ειδικότητας Μηχ/γου - Ηλεκ/γου η 
Μηχανολόγου ή Ηλεκτρολόγου. 

ββ) έξι (6) θέσεις ειδικότητας Πολιτικού Μηχανικού. 

γγ) οκτώ (8) θέσεις ειδικότητας Χημικού Μηχανικού ή Χημικού. 

δδ) δύο (2) θέσεις ειδικότητας Αρχιτέκτονα - Μηχανικού. _ 

β) Πέντε (5) θέσεις κλάδου ΠΕ Πληροφορικής από τις οποίες:. 

αα) τέσσαρες (4) θέσεις ειδικότητας επιστήμης των υπολογιστών. 

ββ) μία (1) θέση ειδικότητας Μηχανικών Η/Υ. 

γ) Δώδεκα (12) θέσεις κλάδου ΠΕ Ιατρών. Προσόντα διορισμού στον 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


κλά5ο αυτό ορίζεται πτυχίο ή δίπλωμα ιατρικής Α.Ε.Ι. της ημίδαπής ή 
ισότιμο αλλοδαπής, άδιια άσκησης επαγγέλματος από αρμόδια Ελλη¬ 
νική αρχή και εμπειρία σε θέματα επαγγελματικής υγιεινής. 

ΚΑΤΗΓΟΡΙΑ ΤΕ 

α) Τριάντα (30) θέσεις κλάδου ΤΕ Τεχνολογικών Εφαρμογών, από 
τις οποίες: 

αα) δεκαπέντε (15) θέσεις ειδικότητας Μηχανολογίας ή Ηλεκτρολο- 
γίας. 

ββ) δεκαπέντε (15)θέσεις ειδικότητας Πολιτικών Δομικών Έρ¬ 
γων. 

β) Πέντε (5) θέσεις κλάδου ΤΕ Πληροφορικής από τις οποίες: 

αα) τέσσαρες (4) θέσεις ειδικότητας πληροφορικής. 

ββ) μία (1) θέση ειδικότητας ηλεκτρονικών υπολογιστικών συστημά¬ 
των. 

Αρθρο 2 

Η ισχύς του διατάγματος αυτού αρχίζει από 1 Ιανουάριου 1989. 

Στον Υπουργό Εργασίας αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 7 Νοεμβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο) ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΡΓΑΣΙΑΣ 

ΑΠ. ΚΑΚΛΑΜΑΝΗΣ Γ. ΓΕΝΝΗΜΑΤΑ! 

ΥΦΥΠΟΥΡΓΟΙ ΟΙΚΟΝΟΜΙΚΟΝ 

ΗΛ. ΠΑΠΑΗΛΙΑΣ 

-♦- 

Σύσταση θέσεων προσωπικού καθαριότητας μερικής ή περιοδικής απα¬ 
σχόλησης με σύμβαση εργασίας ιδιωτικού δικαίου στο Υπουργείο 

Μεταφορών και Επικοινωνιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) του άρθρου 23 παρ. 35 του Ν. 1735/1987 


«Προσλήψεις στο δημόσιο τομέα, κοινωνικός έλεγχος στη δημόσια διοί¬ 
κηση, πολιτικά δικαιώματα και άλλες διατάξεις (ΦΕΚ 195) και του 
Π.Δ. 198/1988 «Οργανισμός του Υπουργείου Μεταφορών και Επικοι¬ 
νωνιών» (ΦΕΚ 86/Α/9.5.88) και β) την αριθ. 6474/30.6.1988 
κοινή απόφαση του Πρωθυπουργού και του Υπουργού Οικονομικών 
«Ανάθεση αρμοδιοτήτων στον Υφυπουργό Οικονομικών» (ΦΕΚ 451/ 
Β/1988). 

2. Την αριθ. 616/1988 γνωμοδότηση του Συμβουλίου της Επικρά¬ 
τειας, με πρόταση των Υπουργών Προεδρίας της Κυβέρνησης και Με¬ 
ταφορών και Επικοινωνιών και του Υφυπουργού Οικονομικών, αποφα¬ 
σίζουμε: 

Άρθρο μόνο 

1. Συνιστώνται στο Υπουργείο Μεταφορών και Επικοινωνιών τριά¬ 
ντα πέντε (35) θέσεις προσωπικού καθαριότητας, μερικής ή περιοδικής 
απασχόλησης με σχέση εργασίας ιδιωτικού δικαίου ορισμένου ή αορί¬ 
στου χρόνου, για κάλυψη σχετικών αναγκών των νομαρχιακών υπηρε¬ 
σιών του. 

Η απασχόληση του προσωπικού των θέσεων αυτών θα καθορίζεται 
είτε για ορισμένες ώρες ημερησίως και πάντως όχι περισσότερες των 
τεσσάρων (4) ωρών κάθε εργάσιμη ημέρα, είτε για ορισμένες ημέρες και 
πάντως όχι περισσότερες των τριών (3) ημερών εβδομαδιαίους, κατά τα 
ειδικότερα οριζόμενα στις σχετικές συμβάσεις. 

2. Η κατανομή των συνιστώμενων θέσεων της παραγράφου 1 γίνεται 
με απόφαση του Υπουργού Μεταφορών και Επικοινωνιών, που δημο¬ 
σιεύεται στην Εφημερίδα της Κυβερνήσεως. 

Στον Υπουργό Μεταφορών και Επικοινωνιών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 7 Νοεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΠ. ΚΑΚΛΑΜΑΝΗΣ ΓΙΩΡΓΟΣ ΠΕΤΣΟΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΗΛ. ΠΑΠΑΗΛΙΑΣ 


ΑΠΟ ΤΟ ΒΟΜΚΟ ΤΥΠΟΓΡΛ·®) 



